उत्तराखण्ड पूर्व : प्रान्त का दायित्व ग्रहण एवं कार्यशाला 29 मई 2011 को अतिथि रैस्टोरेन्ट रामपुर रोड, हल्द्वानी में सम्पन्न हुई। दायित्व ग्रहण अधिकारी क्षेत्रीय महामंत्री डा॰ नितिन दालभ ने भगवान सहाय अग्रवाल को प्रान्तीय अध्यक्ष, दीपक अग्रवाल को प्रान्तीय महासचिव, आर॰के॰ गुप्ता को प्रान्तीय कोषाध्यक्ष, श्रीमती पाला मेहता को महिला संयोजिका तथा अन्य पदाधिकारियों एवं कार्यकारिणी सदस्यों को शपथ दिलाई। कार्यक्रम में मुख्य अतिथि कैबीनेट मंत्री बंशीधर भगत थे। प्रान्तीय कार्यशाला में सभी शाखाओं के पदाधिकारियों एवं प्रकल्प संयोजाकों ने भाग लिया। कार्यशाला में हल्द्वानी से 5 सदस्यों ने खटीमा से 1 तथा सितारगंज से 1 सदस्य ने विकास मित्र बनने की घोषणा की। अध्यक्षता प्रान्तीय अध्यक्ष भगवान सहाय अग्रवाल ने की तथा संचालन प्रान्तीय महासचिव दीपक अग्रवाल द्वारा किया गया।